2. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 111466/8031 της 30 Αυγ./9 Οκτ. 1976 (ΦΕΚ Β΄ 1125) Περί χρησιμοποιήσεως οριοδεικτών υπό των συνεργείων κτηματογραφήσεως Δασών και Δασικών γαιών. Έχοντες υπ’ όψει: 1.Τας διατάξεις του άρθρου 10 του Ν. 248/1976 «περί φύλλου καταγραφής, Μητρώου Ιδιοκτησίας και οριοθεσίας των Δασικών εκτάσεων και προστασίας των Δημοσίων Δασικών εκτάσεων». 2.Την υπ’ αριθ. 158488/1488/4-6-1976 απόφασιν του Υπουργού Γεωργίας (ΦΕΚ 742/Β/1976) δυνάμει της οποίας συνεκροτήθησαν συνεργεία κτηματογραφήσεως Δασών και Δασικών γαιών, κατ’ εφαρμογήν του άρθρου 5 παράγρ. 1 του ως άνω Νόμου 248/1976. 3.Την από 7 Ιουλίου1976 εισήγησιν της Γενικής Δ/νσεως Δασών, αποφασίζομεν: 1.Κατά την, επί τόπου των εργασιών, διενέργειαν της προσωρινής οριοθεσίας των Δασών και Δασικών γαιών, ως και των εντός αυτών υφισταμένων ετέρων μορφών χρήσεως γης, προσλαμβάνονται υπό του προϊσταμένου εκάστου Συνεργείου Κτηματογραφήσεως και δι’ εκάστην κτηματογραφουμένην μονάδα (Δήμον ή Κοινότητα) οριοδείκται μέχρι πέντε (5) κατά συνεργείον, οσάκις παρίσταται ανάγκη υποδείξεως ορίων των προς κτηματογράφησιν ιδιοκτησιών. 2.Η πρόσληψις των ως άνω οριοδεικτών διενεργείται, μετά υπόδειξιν του προέδρου του τυχόν υφισταμένου εις την περιοχήν της υπό κτηματογράφησιν κτηματικής μονάδος Γεωργικού ή Δασικού Συν/σμού ή Δημάρχου ή Προέδρου Κοινότητος, ή του Αγρονόμου της Περιοχής, επιλεγομένων παρά του προϊσταμένου του Συνεργείου των κατά την κρίσιν του καταλληλοτέρων. 3.Κατά τον υπό του Συνεργείου καθορισμόν των προσωρινών ορίων εκάστου υπό κτηματογράφησιν κτήματος ή ιδιοκτησίας συντάσσεται πρακτικόν, φερόμενον υπό τον τίτλον «Πρακτικόν υποδείξεως ορίων» υπογραφόμενον υπό των οριοδεικτών και θεωρούμενον υπό του προϊσταμένου του Συνεργείου κτηματογραφήσεως εν τω οποίω σημειούνται αι απόψεις του ή των οριοδεικτών. Αι απόψεις των οριοδεικτών σημειούνται επίσης και εις το συντασσόμενον διάγραμμα της υπό κτηματογράφησιν ιδιοκτησίας. 4.Ως ημερησίαν αποζημίωσιν των ούτω προσλαμβανομένων εκάστοτε οριοδεικτών μη δημοσίων ή επί σχέσει εργασίας ιδιωτικού δικαίου υπαλλήλων και δι’ οκτάωρον απασχόλησιν καθορίζομεν, την εκάστοτε ισχύουσαν τοιαύτην του ανειδικεύτου εργάτου, προσηυξημένην κατά 50%, της δαπάνης βαρυνούσης τας πιστώσεις Κ.Τ.Γ.Κ., Δασών Φ.660. 